Højesteret ophæver betingelse om frafald af krav mod statskassen for godtgørelse af rejseudgifter for beskikket forsvarer
Ret: Højesteret (3. instans)
Faggruppe: Straffesag — Øvrige straffesager
Sagsemner: Efterforskning og straffeproces;

/

UDSKRIFT
AF

HØJESTERETS ANKE- OG KÆREMÅLSUDVALGS DOMBOG

HØJESTERETS KENDELSE
afsagt onsdag den 11. marts 2009

Sag 376/2008

Advokat Casper Andreasen kærer kendelse om omkostningsdækning i straffesag

I tidligere instans er afsagt kendelse af Retten i Næstved den 19. juni 2008 og Østre Landsrets

23. afdeling den 2. juli 2008. Procesbevillingsnævnet har den 5. september 2008 meddelt til-

ladelse til, at kendelsen indbringes for Højesteret.

I påkendelsen har deltaget tre dommere: Torben Melchior, Poul Sørensen og Niels Grubbe.

Påstande

Kærende, advokat Casper Andreasen, har påstået det nedlagte rejseforbehold ophævet.

Anklagemyndigheden har påstået stadfæstelse.

Landsretten har henholdt sig til sin afgørelse.

Sagsfremstilling

Advokat Casper Andreasen blev under grundlovsforhør den 26. maj 2008 beskikket som for-

svarer for Tiltalte indtil videre med sædvanligt rejseforbehold.

I brev af 27. maj 2008 til Retten i Næstved anmodede advokat Casper Andreasen om, at rejse-

forbeholdet blev ophævet.

Det hedder i retsbogen af 19. juni 2008 fra Retten i Næstved:

”Retten fandt, at der ikke var grundlag for at ophæve rejseforbeholdet, hverken under
hensyn til sagens karakter, advokatens tidligere opgaver som forsvarer for sigtede eller de
omkostningsmæssige konsekvenser af rejseforbeholdet.



/

- 2 -

Retten bemærkede, at rejsetid og transportudgifter i forbindelse med arrestbesøg ikke er
omfattet af rejseforbeholdet og derfor efter de sædvanlige retningslinier vil blive dækket
af det vederlag, der skal betales af statskassen, jf. retsplejelovens § 741, stk. 1.”

Ved anklageskrift af 24. juni 2008 og tillægsanklageskrift modtaget i retten den 9. juli 209 blev

Tiltalte tiltalt for tre tilfælde af indbrudstyveri, et forsøg på indbrudstyveri, to tilfælde af § 245-

vold, et tilfælde af hæleri og to tilfælde af besiddelse af hash til eget forbrug. Sagen blev

behandlet som en domsmandssag.

Ved Østre Landsrets kendelse af 2. juli 2008 stadfæstedes byrettens kendelse af 19. juni 2008 i

henhold til grundene.

Ved dom af 29. juli 2008 blev Tiltalte frifundet for forsøg på indbrudstyveri. I de tre forhold

vedrørende indbrudstyveri blev han alene dømt for hæleri, men i øvrigt blev han dømt i

overensstemmelse med anklageskriftet. Straffen blev fastsat til fængsel i 1 år. Straffen var en

fællesstraf omfattende en betinget dom af 31. marts 2008 på to måneders fængsel.

Retten fastsatte et salær på 26.500 kr. med tillæg af moms og kørselsgodtgørelse på 684 kr. til

forsvareren.

Anbringender

Advokat Casper Andreasen har anført, at hans klient har haft en rimelig begrundet interesse i

at få ham beskikket som forsvarer, da han under to tidligere straffesager, hvor han blev be-

skikket som forsvarer uden rejseforbehold af Retten i Næstved, og i forbindelse med en sag

mod Kriminalforsorgen har repræsenteret klienten. Sagen mod hans klient var endvidere af

alvorlig karakter, da hans klient sad varetægtsfængslet frem til hovedforhandlingen, hvor han

som fællesstraf blev idømt et års fængsel. De merudgifter, der vil være forbundet med beskik-

kelse uden rejseforbehold, er endvidere af begrænset omfang i forhold til omkostningerne ved

sagen i øvrigt.

Anklagemyndigheden har anført, at Østre Landsrets kendelse er i overensstemmelse med

landsretspraksis på området. Den foreliggende sag var af mindre kompliceret karakter, og

rejseomkostningerne er ikke bagatelagtige i forhold til sagens øvrige omkostninger. Det var

derfor rimeligt at tage et sædvanligt rejseforbehold.



/

- 3 -

Højesterets begrundelse og resultat

Ved afgørelsen i straffesager efter retsplejelovens § 741, stk. 1, jf. § 334, stk. 3, af, om der i

tilfælde af tiltaltes anmodning om beskikkelse af en bestemt advokat bør stilles betingelse om,

at advokaten helt eller delvis frafalder krav mod statskassen om godtgørelse for rejseudgifter

(rejseforbehold), er det efter forarbejderne afgørende, om der under hensyntagen til sagens art

og størrelsen af merudgifterne er en rimeligt begrundet interesse i beskikkelsen af den pågæl-

dende advokat, jf. Højesterets kendelse gengivet i U 2005.1592 H.

Den aktuelle sag angik efter tiltalen tre tilfælde af indbrudstyveri og et forsøg herpå, to tilfæl-de

af vold efter straffelovens § 245, stk. 1, et tilfælde af hæleri og to tilfælde af overtrædelse af lov

om euforiserende stoffer. Sagen resulterede efter delvis frifindelse i en fællesstraf af fængsel i et

år, der omfattede en betinget straf på fængsel i to måneder. Tiltaltes valg af for-svarer var

begrundet i et kendskab fra flere tidligere lignende straffesager. På grundlag af rejseforbeholdet,

der ikke omfattede fængselsbesøg i Køge, blev salær eksklusive moms samt kørselsgodtgørelse

fastsat til 26.500 kr. henholdsvis 684 kr. Merudgiften, der ville have om-fattet kørsel fra

København til to retsmøder i henholdsvis Næstved og Slagelse, ville være relativt beskeden

sammenholdt med den nævnte udgift til forsvarer i øvrigt.

På denne baggrund finder Højesteret, at der ikke er grundlag for at betinge beskikkelse som

sket og ophæver derfor vilkåret om frafald af krav mod statskassen for godtgørelse af rejse-

udgifter.

Thi bestemmes :

Vilkåret om, at advokat Casper Andreasen skal frafalde krav mod statskassen om godtgørelse

for rejseudgifter ophæves.